b'\n_START_ARTICLE_\nSibirlerk\n_START_SECTION_\nFossiler\n_START_PARAGRAPH_\nI nordlige Finland er det funnet b\xc3\xa5de makrofossiler og pollen fra lerk i avsetninger fra forrige mellomistid (eem) og en relativt varm periode tidlig i siste istid (Br\xc3\xb8rup-interstadialen). Lerk vokste neppe i sentrale og s\xc3\xb8rlige Finland i mellomistiden, men kan ha vokst ganske langt s\xc3\xb8r i Norge og Sverige langs den skandinaviske fjellkjeden._NEWLINE_Den svenske forskeren Leif Kullman har funnet makrofossiler i Dalarna i Sverige som viser at sibirlerk var blant de f\xc3\xb8rste treslagene som vokste p\xc3\xa5 Den skandinaviske halv\xc3\xb8y i tidlig holocen rett etter istidens slutt. Somrene m\xc3\xa5 ha v\xc3\xa6rt t\xc3\xb8rre og varme, og sibirlerk vokste sammen med vanlig bj\xc3\xb8rk, gran, sommereik og hassel. Tilsvarende plantesamfunn finnes ikke i n\xc3\xa5tiden.'